**OBRAZEC 1.5: Izjava o sprejemanju in izpolnjevanju pogojev javnega razpisa (prijavitelja in konzorcijskih partnerjev)**

*Obrazec ustrezno prilagodite na število partnerjev v vašem konzorciju, vendar pa že navedenega besedila ne spreminjajte, saj je skladen z zahtevami javnega razpisa.*

Spodaj podpisani

|  |
| --- |
| ZAKONITI ZASTOPNIK |
| PRIJAVITELJA  (vpišite naziv prijavitelja) |

Spodaj podpisani

|  |
| --- |
| ZAKONITI ZASTOPNIK  (vpišite ime in priimek zakonitega zastopnika konzorcijskega partnerja) |
| KONZORCIJSKEGA PARTNERJA  (vpišite naziv konzorcijskega partnerja) |

v postopku javnega razpisa **»Eksperimentalni projekti  - celovit razvoj digitalnih kompetenc in temeljnih znanj računalništva in informatike«** (v nadaljevanju javni razpis), ki se izvaja v okviru Načrta za okrevanje in odpornost Republike Slovenije, ki je bil potrjen na Vladi RS dne 28. 4. 2021 in potrjen z izvedbenim sklepom Sveta EU o odobritvi ocene načrta za okrevanje in odpornost za Slovenijo z dne 20. 7. 2021 pod kazensko in materialno odgovornostjo izjavljamo, da na dan oddaje vloge:

* smo seznanjeni in v celoti sprejemamo pogoje, merila in ostala določila, ki so navedena v tem javnem razpisu in razpisni dokumentaciji javnega razpisa;
* smo seznanjeni in se strinjamo z vsebino javnega razpisa in vsebino vzorca pogodbe;
* jamčimo, da so vse kopije, ki so priložene vlogi, enake originalom;
* jamčimo za resničnost in popolnost vseh navedenih podatkov;
* bomo upoštevali predpise, ki veljajo za črpanje iz sredstev Mehanizma za okrevanje in odpornost, ter predpise in navodila Ministrstva za vzgojo in izobraževanje (v nadaljnjem besedilu: ministrstva) in Urada RS za okrevanje in odpornost (v nadaljnjem besedilu URSOO) v zvezi z izvajanjem tovrstnih projektov;
* smo seznanjeni in se strinjamo z označevanjem projekta ter informiranjem in obveščanjem javnosti skladno s 34. členom Uredbe (EU) 2021/241, da morajo prejemniki sredstev navesti izvor in zagotoviti prepoznavnost sredstev Unije, tudi tako, da po potrebi na vidnem mestu prikažejo emblem Unije in ustrezno izjavo o financiranju z napisom »Financira Evropska unija – NextGenerationEU«, zlasti pri promoviranju ukrepov in njihovih rezultatov;
* bomo hranili dokumentacijo v skladu s 34. členom Uredbe (EU) 2021/241, Pravilnikom o določanju rokov hrambe dokumentarnega gradiva v javni upravi (Uradni list RS, št. 49/19) ter navodili URSOO;
* smo regisitrirani pri pristojnem sodišču ali drugemu organu v Republiki Sloveniji;
* skladno z veljavno zakonodajo imamo poravnane vse davke, prispevke in druge dajatve oziroma vrednost neplačanih zapadlih obveznosti ne znaša 50,00 EUR ali več;
* nismo v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, nismo opustili poslovne dejavnosti in na dan oddaje vloge nismo bili v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, [157/22](http://www.uradni-list.si/1/objava.jsp?sop=2022-01-3944) – odl. US,  [35/23](http://www.uradni-list.si/1/objava.jsp?sop=2023-01-1018) – odl. US in [57/23](http://www.uradni-list.si/1/objava.jsp?sop=2023-01-1703) – odl. US – U-I-414/20-13) in nismo v postopku likvidacije po Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21 in [18/23](http://www.uradni-list.si/1/objava.jsp?sop=2023-01-0348) – ZDU-1O);
* ni podana prepoved poslovanja v razmerju do ministrstva v obsegu, kot izhaja iz 35. in 36. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – Zdeb in [16/23](http://www.uradni-list.si/1/objava.jsp?sop=2023-01-0301) – ZZPri);
* za upravičene stroške in aktivnosti, ki so predmet sofinanciranja v okviru tega javnega razpisa, nismo in ne bomo pridobil sredstev ter nismo v postopku pridobivanja sredstev iz drugih javnih virov (sredstev evropskega, državnega ali lokalnega proračuna - prepoved dvojnega financiranja);
* vloga vsebuje prijavnico za projekt, finančni načrt, časovni načrt, načrt aktivnosti in rezultatov projekta (načrt aktivnosti in rezultatov posameznega konzorcijskega partnerja), konzorcijsko pogodbo, izjavo o sprejemanju in izpolnjevanju pogojev javnega razpisa (prijavitelja in konzorcijskih partnerjev), parafiran vzorec pogodbe o sofinanciranju, izjavo o sodelovanju konzorcijskega partnerja – VIZ, življenjepis vodje projekta in pisma o nameri;
* je vloga projekta skladna z namenom in cilji projekta ter zagotavlja doseganje vseh specifičnih ciljev, kazalnikov in rezultatov posameznega sklopa;
* predlog projekta je izvedljiv, upošteva vse aktivnosti in časovni ter finančni okvir, določen s tem razpisom in razpisno dokumentacijo;
* bomo zagotavljali dostopnost dokumentacije o projektu ministrstvu, URSOO, revizijskemu organu ter drugim nadzornim slovenskim organom in pristojnim organom EU;
* smo seznanjeni, da bo ministrstvo, če se ugotovijo nespoštovanje veljavne zakonodaje, navodil in pogodbenih določil, dvojno financiranje iz kateregakoli drugega vira, nenamenska poraba sredstev ali nedovoljeno sofinanciranje, prekinilo izplačevanje sredstev in odstopilo od pogodbe ter zahtevalo od upravičenca vračilo sredstev v višini vseh izplačanih sredstev, vključno s pripadajočimi zakonitimi zamudnimi obrestmi od dneva nakazila do dneva vračila sredstev; če pa se po naknadnem preračunu ugotovi, da je delež sofinanciranja projekta presegel najvišjo dovoljeno stopnjo sofinanciranja, bo ministrstvo zahtevalo vračilo deleža že izplačanih sredstev;
* dovoljujemo ministrstvu, da za potrebe preverjanja izpolnjevanja splošnih pogojev po tem javnem razpisu, iz uradnih evidenc pridobi potrebne podatke;
* smo seznanjeni s prilogo 3 Varovanje osebnih podatkov na ravni izvedbe javnega razpisa, ki velja za obdelavo vseh osebnih podatkov v povezavi z javnim razpisom in smo z njo seznanili vse sodelujoče osebe pri prijavljenem projektu, katerih osebne podatke posredujemo na javni razpis;
* dovoljujemo ministrstvu zbiranje in obdelavo svojih osebnih podatkov v skladu z razpisno dokumentacijo;
* bomo v vlogi upravljavca osebnih podatkov zagotovili ustrezno varstvo osebnih podatkov sodelujočih pri projektu in pri kakršnem koli zbiranju, obdelavi in hrambi osebnih podatkov dosledno upoštevali Splošno uredbo o varstvu podatkov (GDPR);
* smo seznanjeni z vsebino vseh pravnih podlag, ki so navedene kot podlage javnega razpisa in bomo redno spremljali tudi njihove morebitne spremembe;
* bomo smiselno zagotavljali enakost med spoloma in preprečevanje vsakršne diskriminacije v skladu z zakonodajo, ki pokriva področje zagotavljanja enakih možnosti, v vseh fazah projekta;
* se zavedamo, da je vsako navajanje neresničnih podatkov v predloženi vlogi po zakonodaji Republike Slovenije kaznivo dejanje.

V ………………….., dne ………. Podpis zakonitega zastopnika prijavitelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

žig

Podpis zakonitega zastopnika konzorcijskega partnerja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

žig